Kose naisrühm Kirilind 2008. aasta Europeadel Šveitsis
**Kose naisrühm Kirilind** ehk **Kose Kirilind** on rahvatantsurühm Kose alevikus Harju maakonnas. Rühm alustas tegevust 1971. aastal.

Naisrühma praegune juht on Kadri Tiis. Kantakse Karja kihelkonna rahvarõivaid.

Ajalugu
-------

Kirilind on lepatriinu rahvapärane nimetus
Miralda Saluste kutsus tollase Kose naistahvatantsurühma kokku 1971. aasta sügisel. Esimeseks avalikuks esinemiseks sai väljaastumine järgmise aasta Kose jaanitulel. Naisrühma ridades oli esimesel hooajal 11 liiget.

Hooajal 1972/73 lisandus juhendana Olga Sepp, kes aasta hiljem rühma juhendamise juba ainult enda kätte võttis.

1970ndatel oli üldtantsupidude kõrval olulisemaks esinemiseks osavõtt 1975. aasta suvel Riias peetud tantsu- ja laulufestivalist koos Saku, ELVI (Tartu) ja Tallinna Pioneeride Palee naisrühmadega.

1980. aastal võttis Kose naisrühm osa Tallinnas peetud Moskva olümpiamängude purjeregati avatseremooniast. 1982. ja 1983. aasta suvel toimusid Harju rajooni laulu- ja tantsupeod Kosel, kust samuti osa võeti. 1984. aastal jõuti esinema ka telesaatesse "Taidlusrõõm". 1993. aastal esineti Läänemere mängude avamisel.

1994/95 hooajal asus rühma juhendama Elo Kruusement.

1997. aastal lisandus juhendajana Lea Danilova, kes jätkas järgneval hooajal juba iseseisvalt. Danilova juhendamise all kasvas tugevalt ka osavõetavate ürituste arv ning alates 2000. aastast on saavutatud ka silmapaistvaid tulemusi erinevatel võistutantsimistel. 2000. aastal osales Kirilind ka Soome-Eesti ühistantsupeol.

2011–2017 oli juhendajaks Anneli Veinberg. Alates 2017. aastast on juhendajaks Kadri Tiis.

### Nimed

Algselt kanti nime Kose Keskkooli rahvatantsurühm. Veel 1970. aastatel vahetus see Kose Kultuurimaja naisrühmaks. 1998–1999 võeti nimetuseks Kose naisrühm Kirilind ehk lihtsamalt Kose Kirilind.

### Statistikat

| Hooaeg | 1971/72 | 1972/73 | 1973/74 | 1974/75 | 1975/76 | 1976/77 | 1977/78 | 1978/79 | 1979/80 | 1980/81 | 1981/82 | 1982/83 | 1983/84 | 1984/85 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Tantsijaid | 11 | 14 | 9 | 15 | 13 | 13 | 13 | 13 | 14 | 14 | 9 | 12 | 14 | 14 |
| Tantse | 1 | 4 | 5 | 5 | 4 | 6 | 1 | 5 | 3 | 5 | 2 | 2 | 5 | 5 |
| Hooaeg | 1985/86 | 1986/87 | 1987/88 | 1988/89 | 1989/90 | 1990/91 | 1991/92 | 1992/93 | 1993/94 | 1994/95 | 1995/96 | 1996/97 | 1997/98 | 1998/99 |
| Tantsijaid | 12 | 12 | 13 | 13 | 13 | 12 | 13 | 12 | 12 | 10 | 11 | 13 | 12 | 13 |
| Tantse | 8 | 3 | 2 | 3 | 4 | 1 | 4 | 2 | 3 | 3 | 8 | 5 | 7 | 6 |
| Hooaeg | 1999/00 | 2000/01 | 2001/02 | 2002/03 | 2003/04 | 2004/05 | 2005/06 | 2006/07 | 2007/08 | 2008/09 | 2009/10 | 2010/11 | 2011/12 | 2012/13 |
| Tantsijaid | 14 | 13 | 14 | 14 | 14 | 13 | 14 | 13 | 13 | 13 | 12 | 13 | 14 | 11 |
| Tantse | 11 | 13 (14) | 5 | 10 | 9 | 6 | 8 | 11 | 12 | 8 | 10 | 11 | 14 | 10 |
| Hooaeg | 2013/14 | 2014/15 | 2015/16 | 2016/17 | 2017/18 | 2018/19 | 2019/20 | 2020/21 | 2021/22 | 2022/23 | 2023/24 |  |  |  |
| Tantsijaid | 13 | 13 | 14 | 13 | 12 | 12 | 12 | 12 | 12 | 12 | 13 |  |  |  |
| Tantse | 10 | 10 | 14 | 13 | 3 | 12 |  |  | 12 | 6 |  |  |  |  |

Kui Kose Kirilind tähistas 25. novembril 2006 oma 35. sünnipäeva, oli rühma ridades tantsinud kokku 96 Kose valla ja selle lähiümbruskonna naist. 2011. aastal, kui rühmal täitus 40 aastat, oli see arv jõudnud 102-ni. Kõige pikema staažiga tantsijannal täitus rühmas tantsimisest 32 aastat.

Kose Kirilind 2007. aasta Europeadel Taanis

Esinemised
----------

Kose Kirilind 2014. aastal
Oma üle 40-aastase tegutsemise jooksul on pääsetud kõigile vabariiklikele tantsupidudele. 2000. aastal osaleti Helsingis toimunud Eesti-Soome ühistantsupeol. Alates 2001. aastast (Hispaanias Zamora linnas) on osa võetud Euroopa suurimast rahvatantsu- ja muusikafestivalist Europeadest. Hiljem veel: 2003 (Sardiinia saarel Nuoro linnas), 2004 (naabrite lätlaste juures Riias), 2005 (Prantsusmaal Quimperis), 2007 (Taanis Horsensis), 2008 (Šveitsis Martigny linnas), 2011 (Eestis Tartus), 2015 (Rootsis Helsingborgis), 2017 (Soomes Turus), 2022 (Leedus Klaipedas). Ka osaleti 2011; 2016 ja 2022 aastatel Eesti Naiste Tantsupeol Jõgeval, talvel 2012. ja 2013. aastal võeti osa talvisest tantsupeost Viljandis, hiljem on osaletud talvistel tantsupidudel Tallinnas ja Tartus. 2023 Paide tantsupeol. Loomulikult on osaletud igal Harjumaa laulu- ja tantsupeol ning kohalikel valla üritustel.

Saavutused
----------

Kose Kirilind 2019. aastal
* 2000 – 2. koht vabariiklikul naisrühmade võistutantsimisel Kosel
* 2001 – 1. koht ja publiku preemia Maie Orava tantsude võistutantsimisel Väike-Maarjas
* 2002 – 3. koht Kai Leete tantsude võistutantsimisel Võrus
* 2003 – 3. koht vabariiklikul naisrühmade võistutantsimisel Nõos
* 2004 – tantsurühm sai I kategooria
* 2005 – 4. koht vabariiklikul naisrühmade võistutantsimisel Põlvas
* 2006 – 3. koht Kai Leete tantsude võistutantsimisel Võrus
* 2006 – 5. koht Maie Orava tantsude võistutantsimisel Tartus
* 2008 – 6. koht Maie Orava tantsude võistutantsimisel Viimsis
* 2009 – tantsurühm sai kõrgema kategooria

Vaata ka
--------

* Eesti rahvatantsurühmade loend
* Kose

Viited
------

1. ↑  Eesti tantsib 2005 – Kirilind
2. ↑  Mall Mõttus: "Laskem lauludel kõlada, tantsuviisidel veereda!" Harju Elu, 12. juuni 1982
3. ↑  Hele-Mall Piiskoppel: "Õnn on meile tööga tulnud, sõprade kätes kasvanud" Harju Elu, 18. juuni 1983
4. ↑  "Harju taidlejad telekaamerate ees" Harju Elu, 28. jaanuar 1984
5. ↑  Kose Teataja: "Kose naisrühm Kirilind 35", november 2006

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kose Kirilind** |

* Rahvatantsurühmast Kose Valla kodulehel